Missatge: Camps i Cotino compareixen al Parlament valencià pel cas de l'accident del metroL'expresident de la Generalitat Valenciana i l'exconseller declaren aquest migdia, deu anys després de l'accident que va causar la mort a 43 persones a ValènciaRedacció 16 Mai 2016 - 12.17L'expresident de la Generalitat Valenciana Francisco Camps i l'exconseller i expresident de les Corts valencianes Juan Cotino compareixen aquest migdia al Parlament. Han de declarar en la comissió que investiga l'accident del metro de València de l'any 2006, en què van morir 43 persones i 47 més van resultar ferides. També compareix l'exvicepresident del govern valencià Víctor Campos. A la tarda ho faran altres càrrecs, com l'exconseller de Transport i un secretari judicial.La comissió d'investigació es va posar en marxa el 15 de gener, amb l'acord de socialistes i Compromís. Fins ara, el Partit Popular havia intentat silenciar la tragèdia. De fet, els familiars de les víctimes expliquen que l'aleshores conseller d'Agricultura, Juan Cotino, es va presentar a casa d'alguns per oferir-los feina i ajudes perquè no es presentessin en la causa judicial.La primera comissió d'investigació del metro de València va durar nou dies i el dictamen final el va aprovar en solitari el PP, que considerava que l'accident no havia estat previsible ni evitable i que el Consell no hi tenia cap responsabilitat política.
Emocions: no emotion
distrust

Resposta: Camps: "No vaig encarregar a ningú cap cosa estranya després de l'accident del metro"Abans de la compareixença de Camps al Parlament, l'exconseller Cotino ha declarat que no va prometre res als familiars de l'accident, que fa deu anys va causar la mort a 43 persones a ValènciaRedacció 16 Mai 2016 - 15.03L'expresident de la Generalitat Valenciana Francisco Camps ha dit que no va encarregar "a ningú cap cosa estranya" després de l'accident del metro de València de l'any 2006, en què van morir 43 persones i 47 més van resultar ferides. En la seva compareixença al Parlament Valencià, l'expresident ha afirmat que l'objectiu era "està al costat de les famílies i aclarir el que va passar."Camps ha defensat l'actuació de l'exconseller d'Agricultura de llavors, Juan Cotino, quan "es va oferir" a parlar amb els familiars de les víctimes: "Tenia l'experiència d'haver estat amb persones que ho van passar malament després de passar tragèdies de tota mena, des del terrorisme a accidents, i va donar un pas endavant. Va voler col·laborar en aquells moments", encara que no formés part de la comissió del govern que s'encarregava d'aquell accident.Recordem que alguns familiars de les víctimes van explicar que l'exconseller –que va ser també Director General de la Policia i Delegat del Govern a la Comunitat Valenciana- es va presentar a casa d'alguns per oferir-los feina i ajudes perquè no es presentessin en la causa judicial.Cotino: "No vaig fer cap promesa"Abans de Camps ha declarat l'exconseller d'Agricultura i expresident de les Corts valencianes Juan Cotino, que ha assegurat que no va fer cap promesa a les famílies de l'accident i que els va visitar a títol personal, sense oferir res.
Emocions: no emotion, distrust